text: Horsens ser på dagpengesager
  07 januar 2016 kl. 18.43
  Udvalgsformand Bjarne Sørensen ønsker ikke at kommentere, hvordan Horsens vil behandle dagpengesager, som er magen til sagerne i Kolding.
  - Jeg hørte først om det i går, siger Bjarne Sørensen til TV SYD. Jeg har talt med forvaltningen i dag, og de er i gang med at analysere vores sager. Først når den er færdig, vii jeg udtale mig.
  Sagen tages op på det første møde i beskæftigelsesudvalget i begyndelsen af februar.
  Horsens Kommune har haft samme private firma til at håndtere sine dagpengesager. En fremgangsmåde, som Ankestyrelsen har afgjort er ulovlig.
  
  